Rövşən Məmmədov (polkovnik)

Rövşən Məmmədov (Rövşən Talıb oğlu Məmmədov; ) — 

 Həyatı 
Rövşən Məmmədov Talıb oğlu 4 sentyabr 1965-ci ildə Tovuz rayonunun Qaraxanlı kəndində anadan olmuşdur. 1971–1982-ci illərdə Tovuz şəhərindəki A.S. Puşkin adına orta məktəbdə təhsil almış, 1982-ci ildə Lvov Ali Hərbi Siyasi Məktəbinə qəbul olunmuş və 1986-cı ildə oranı bitirmişdir.

 Ailəsi 
Ailəlidir, dörd övladı var.

 Vəfatı 
Rövşən Məmmədov 2 yanvar 2022-ci ildə ürək tutması nəticəsində vəfat etmişdir.

 Hərbi xidməti 
Təhsilini başa vurduqdan sonra Naxçıvan MSSR-in İliç (indiki Şərur rayonu) rayonunun Qıvraq kəndində yerləşən hərbi hissədə zabit kimi xidmətə başlamışdır. 1990–1992-ci illərdə Naxçıvan şəhərində xidmətini davam etdirmiş, həmin dövrdə Naxçıvan MR Ali Məclisinin sədri Heydər Əliyevlə görüşmüşdür. 1992-ci ilin oktyabr ayında Azərbaycan Milli Ordusunda tabur komandirinin müavini kimi döyüş əməliyyatlarında iştirak etmişdir.

Daha sonra Azərbaycan Respublikası Prezident yanında Xüsusi İdarədə əməliyyat müvəkkili vəzifəsində çalışmış, 1994-cü ildə Gədəbəy rayonunda rəhbər vəzifədə fəaliyyət göstərmişdir. Həmin dövrdə hərbi hissə komandiri Cahangir Rüstamovun qətli ilə bağlı araşdırmalarda iştirak etmişdir.

1999-cu ildə Qazax rayonunda xüsusi xidmət orqanlarında rəhbər vəzifələrdə çalışmış, daha sonra Dövlət Təhlükəsizliyi Xidmətinin sərhəd və cəbhə bölgələrində, o cümlədən Şəmkir hərbi korpusunda Hərbi Əks-Kəşfiyyat şöbəsinin rəisi olmuşdur. 2005-ci ildə Ermənistan xüsusi xidmət orqanlarının agentura şəbəkəsinin ifşasında iştirak etdiyinə görə "Polkovnik" hərbi rütbəsi ilə təltif edilmişdir.

2007-ci ildə DTX-nin Qusar rayon şöbəsinin rəis müavini vəzifəsində çalışmış, "Meşə qardaşları" adlandırılan silahlı dəstənin zərərsizləşdirilməsi əməliyyatında iştirak etmişdir.

2009–2015-ci illərdə MTN-in Ağstafa rayon şöbəsinin rəisi vəzifəsində çalışmış, narkotik qaçaqmalçılığına qarşı aparılan mübarizədə iştirak etmişdir. 2015-ci ildə Cənub bölgəsindən Qərb bölgəsinə daşınan heroin partiyasının aşkarlanması əməliyyatına rəhbərlik etmişdir.

2017-ci ildə Rabitə və Yüksək Texnologiyalar Nazirliyi nəzdindəki “Hərbiləşdirilmiş Mühafizə İdarəsi”nin “Radio-televiziya Yayımı və Peyk Rabitəsi” İB-də Alternativ Teleradio Yayım Stansiyası kompleksi üzrə şöbə rəisi vəzifəsində çalışmışdır.

 Mükafat və təltiflər 
Rövşən Məmmədov aşağıdakı dövlət təltiflərinə layiq görülmüşdür:

 13px — “Qüsursuz xidmətə görə” I dərəcəli medal
 13px — “Qüsursuz xidmətə görə” II dərəcəli medal
 13px — “Qüsursuz xidmətə görə” III dərəcəli medal
 Azərbaycan Silahlı Qüvvələrinin və Qarabağ müharibəsinin veteranı olmuşdur.

 İstinadlar 

Kateqoriya:Dövlət Təhlükəsizliyi Xidməti (Azərbaycan)